पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत. मतदान के दौरान कई केंद्रों पर प्रत्याशियों और उनके समर्थकों द्वारा नकद रुपए बांटे जाने की भी खबरें मिली। कुछ केंद्रों पर इसको लेकर विवाद भी हुआ। ऐसा ही एक विवाद का केंद्र बना जीटी रोड स्थित संस्कृत मॉडल स्कूल।
वार्ड नंबर 20 में शहरी विधायक बलवीर पाल शाह समर्थित प्रत्याशी सुखविंदर कौर पर प्रेम सचदेवा समर्थित प्रत्याशी निर्मला देवी के समर्थकों ने नगद रुपए बांटे जाने का आरोप लगाया है। इसको लेकर मतदान खत्म होने से कुछ देर पहले भारी हंगामा।
कुछ लोगों को रुपए बांटते हुए पकड़ा गया मगर पुलिस पहुंचने पर यह साबित नहीं हो सका कि यह रुपए उन्हें किसी खास प्रत्याशी को वोट डालने के एवज में दिए गए हैं। जिसके कारण उन्हें छोड़ दिया गया। निर्मला देवी के समर्थकों ने कहा कि संस्कृत मॉडल स्कूल में सुखविंदर कौर के समर्थक लोगों को अपने प्रत्याशी के चिन्ह पर वोट देने के लिए 500-500 सौ रुपए बांट रहे थे। वह स्कूल के दोनों गेट पर खड़े थे। उनको सरेआम पकड़ने पर पुलिस ने गिरफ्तार किया, मगर पूछताछ करके के बाद छोड़ दिया। पुलिस भी उनका समर्थन कर रही थी।
किसी से मतभेद नहीं
हमसे किसी भी प्रत्याशी का मतभेद नहीं है। हमारी जीत निश्चित के कारण हमारे प्रत्याशी ऐसा कर रहे हैं। हमको मजबूत स्थिति में देखकर कई प्रत्याशी एक होकर हमारे खिलाफ साजिश रच रहे हैं।
सुखविंदर कौर, प्रत्याशी, वार्ड नंबर 20
वार्ड नंबर 5 में भी रुपए बांटने का मामला
वार्ड नंबर 5 के बाल वाटिका सीनियर सेकेंड्री स्कूल में बने मतदान केंद्र में भी पैसे बांटने का मामला सामने आया। यहां के आजाद प्रत्याशी बृजपाल राणा के समर्थकों ने दूसरे आजाद प्रत्याशी राजू अग्रवाल के भाई सतीष पर मतदान के दौरान केंद्र पर पैसे बांटने का आरोप लगाया है।
पुलिस सतीष को मतदान केंद्र से बाहर लेकर आ रही थी। उसी दौरान बृजपाल और सतीष आमने-सामने हुई और उनके बीच झड़प शुरु हो गई। इसमें एक दूसरे के बीच जमकर गाली-गलौच और धक्का मुक्की भी हुई। उसके बाद पुलिस ने दोनों को शांत कराकर भेजा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva zho_Hant eng_Latn